
    Vízöntő 

                    Jelmondata: Én tudom!

Rendkívüli ember. Mindazt a korlátot, kötöttséget felrúgja, amit a Bak képvisel. Tervez és intézkedik. Mindig a jövővel foglalkozik. Jelképe a madár.

Mese – Vadludak 

A lúd minden egyes szárnycsapásával felhajtó erőt ad az őt követő madaraknak. A V alakzat miatt a csapat 71%-kal távolabbra tud eljutni, mintha minden liba egyedül repülne.

Azok az emberek, akiknek közös a céljuk, és egészséges közösségi szellemmel rendelkeznek, gyorsabban, és könnyebben jutnak célba, mivel kihasználják a kölcsönös „hajtóerőt”.

Ha egy lúd kiválik az alakzatból, azonnal érzi a magányos repülés erőfeszítését és a megnövekedett légellenállást. Ezért a lehető leggyorsabban visszatér a csoportba, hogy ne kelljen lemondania arról a hajtóerőről, amelyet az előtte repülő liba révén kap.

Ha van annyi eszünk, mint egy libának, akkor együtt maradunk azokkal az emberekkel, akik ugyanazon cél felé tartanak, mint mi. Készek vagyunk elfogadni a segítségüket, és mi is készségesen segítünk másoknak.

Amikor a vezérlúd elfárad, egy másik liba veszi át a helyét a menet élén.

Mindig jobb váltogatni egymást a nehezebb munkáknál, és megosztani a vezetést. A ludakhoz hasonlóan mi is egymásra vagyunk utalva, legyen szó akár szaktudásról, különös képességekről, vagy a tehetségek, adottságok és anyagi eszközök összehangolásáról. 

A kötelékben repülő ludak rikoltó hangokat adnak ki az élen haladó liba bátorítására, hogy tartsa a sebességet. Figyelnünk kell arra, hogy „odaszólásunk” bátorító legyen. Olyan körökben, ahol sok a buzdítás,- akár a saját elvek melletti kiállásra, akár mások meggyőződésének támogatására,- ott jól érzi magát az ember és épülni fog.  

Ha egy lúd megbetegszik, megsérül, vagy lelövik, két másik is elhagyja a köteléket, és követi lefelé, hogy segítse és védje. A szerencsétlenül járt mellett maradnak addig, míg el nem pusztul, vagy ismét képes repülni. Csak azután csatlakoznak egy másik kötelékhez, vagy megpróbálják utolérni sajátjukat.

Ha olyan okosak lennénk, mint a libák, egymás mellé állnánk a nehéz időkben, és utána is, amikor már erősnek érezzük magunkat.

Agytekervényünk 90%-a a tudat alatt zajlik le. Az elmélyülés valamennyi módszere tehát egy határozott elven alapul azon, hogy a tudatos gondolkodást néhány műfogással, kikapcsoljuk, hogy azután a tudat mélyebb rétegeibe ereszkedhessünk. Ennek az eljárásnak nincs mindenki számára egységes módszere.

A bölcs ember nem fog az ÚT-on vitatkozni. Mindenki azt az utat választja, ami neki a legmegfelelőbb, a végeredmény ugyanaz: A VÉGSŐ TÖKÉLETESSÉG. Csak egy magasabb hatalom van a világon: ISTEN. S az ISTENI LÉNYEG nem változik.

Mese – Szerencsés János

Szerencsés János jó munkájáért ajándékba kap gazdájától egy arany klumpát. Vándorlása közben egy lóra cseréli, majd egy tehénre. Megy tovább és egy disznót kap a tehénért cserébe, majd egy liba lesz a disznóért a fizetsége. Végül két követ adnak a libáért. Igazán boldognak azonban akkor érezte magát, amikor a két nehéz kő beleesett egy mély kútba, és végre egészen szabadnak érezte magát. 

Egy folyamat végéhez ért, mely a terhektől való megszabadulást jelenti. A terhektől, melyek kötnek és köteleznek. Teher lehet a vagyon is. Akinek nincs vagyona, mások szemében talán szegény, ugyanakkor mentes azoktól a kötelezettségektől, amelyeket a pénz birtoklása okoz. Vajon akkor most Szerencsés János vesztes, vagy győztes? Az Ikreknél említett rabbi erre azt felelné: Igen!

Mese – Ki vagyok én 

Naszredin Hodzsa (bolond) vándorlása során betér egy fogadóba, s ott közös szobát bérel egy másik utazóval. Nagyon fél elaludni, mert megtörténhet, hogy másnap, amikor felébred, nem tudja többé, hogy ki is ő valójában. Mentő ötlete támad és a nagy lábujjára egy lufit köt. Erről fogja másnap tudni, hogy „én, én vagyok”. A szobatársa csodálkozik ezen, és úgy dönt, megtréfálja. Mikor Hodzsa elalszik, a saját lábujjára átköti a lufit. Másnap ébredés után látja a lufit a szobatársa lábán. Felébreszti, és így szól: - Bocsáss meg, de van egy problémám és a segítséged kell. Egy dologban biztos vagyok. Te én vagy, de ki vagyok én?   

A Vízöntő testrésze az alsó lábszár. A dac, ellenállás következtében begörcsöl. Ez akkor történik, ha olyan élethelyzetbe kerül, ahonnan menekülni szeretne, de nem tud.  

A legszabálytalanabb jegy, (Don Quijote) elképzelhetetlen egyenruhában. Horizontja mindig az emberiség, nem törődik a ranggal. Új orientált jövőt képvisel, a megismerés, felfedezés, feltalálás, kísérletezés. Szellemi forradalmár, tanító.  

A legnehezebb feladat a Vízöntőről beszélni, mert a többi jegy hasonlít egy-egy dologban egymásra, de a Vízöntők még egymásra sem. A legfurcsább, legszabálytalanabb jegy. Túlzásra való hajlama van, állandó bolondozás, hülyéskedés jellemzi, ő az udvari bolond. 101%-san vizuális. Villámgyors az agyműködés, gyors válaszadási képessége, maximális a fordulatszáma. Égő tekintete van, szinte átlát az emberen, míg a Skorpiónak hideg kameraszerű fárasztó nézése van. 

A Vízöntő csak a Vízöntőt tartja embernek, a többit kicsit lenézi, hűvös, racionális a figyelme.

Minden felfedező Vízöntő érdeklődő. „Ezt még nem ismerem, ezt kipróbálom, még akkor is, ha sült kígyó!” Humora is jellegzetes, egyáltalán Vízöntőnek lenni egy stílus. Az elektromosság, informatika, híradástechnika a fő területe.  

A Vízöntő nem érzelemből humanista, hanem, mert értelemmel érti, hogy azért kell segíteni, mert így most nem jó. Szellemi tanító, lelki segítségnyújtó. A legmagasabb rendű önfeláldozásra is képes. Előbbre tart mindenkinél. 

A Vízöntőnek a legnagyobb ajándék a belső szabadság, függetlenség, derű, bolond bölcsesség, megfigyelés, szemlélődés. Az udvari bolond volt annak idején az egyetlen a királyi udvarban, aki büntetlenül élcelődhetett a királyon (Vízöntő – Oroszlán polaritás).

Vízöntő guru: Diogenész a világtól elzártan élt egy hordóban, ebben is megtalálta az egész univerzumot. Nagy Sándor a világon a leghatalmasabb ember felkereste Diogenészt, s felajánlotta neki, hogy minden kívánságát teljesíti. A bölcs erre csak azt felelte: - Ne takard el előlem a Napot! (Vízöntő – Oroszlán ellenpólus) Abszolút megvesztegethetetlen, belső függetlenség még a hírnév és dicsőség csábításával szemben is.   

Vízöntő a mindennapokban

Jelképe a madár. Sokszor nehéz megtalálnia helyét a földi világban, mert ami pl. biztonságot ad a földi ember számára, azt a Vízöntő függőségként éli meg. Ha időnként meg is marad egy helyen, rögtön jön a kérdés: „Hogyan kerülök ki innen?” Jung Vízöntő aszcendensű, az egyéniség kialakítása a központi kérdés számára. „Az individualitás kialakításához vezető első lépés az egyed megszabadulása a csorda egyformaságától.” 

Kívülállónak, idegennek érzi magát a világban, olyan, mintha egy üvegfal választaná el a többi embertől. Pl. A kis herceg c. könyv egyik szereplője (Vízöntő) egy király, aki egyedül  él egy bolygón. Vállalja saját lénye szabadságszerető oldalát, számára a normális az őrjítő. Annyira szellemi ember, hogy a hétköznapi, gyakorlati kérdésekkel nem akar foglalkozni. (Kicsit hasonló a Nyilashoz, de a Nyilas hajlamos belemerevedni saját ideológiájába)

Hatszor kevesebben vannak a Vízöntők, mint pl. Oroszlánok. Intuitívak, annyira elöl járnak, hogy mások bolondnak tartják őket (Tarot – Bolond lap) a felemelkedett, megvilágosodott Vízöntőt jelképezi. Ő a legbölcsebb, már megengedheti magának, hogy Bolond legyen. Ha cirkuszi sátornak tekintjük az életet, abban a Vízöntő a légtornász. Az emberek tátott szájjal figyelik, amit a magasban művel, latolgatják, hogy leesik, vagy nem. Mindenképpen elakad a lélegzetük. Az embereknek szükségük van a Vízöntő mutatványaira, mert ezek mozdítják ki őket a szürke hétköznapokból. 

A Vízöntő, mint főnök

Határozott, következetes, optimista alkat, színes egyéniség. Nem ismer lehetetlent, vállalkozó típus. Tekintélyhez való viszonya épp ellentéte a Bak esetében. Mindazt a korlátot, amit a Bak képvisel, felrúgja. Utálja a főnök szerepet, munkatársaival pajtási viszonyban van, (elég a interneten tartja velük a kapcsolatot).  Aki ellenkezik vele, azt nem győzködi, ha nem ugyan azt az ügyet képviseli, elmehet.  A tudományos világ tele van Vízöntőkkel. Nem szeret beosztott lenni. 

A vízöntő házassága

A levegős jegyek központi kérdése a kapcsolatok. (Az Ikreknek mindegy, csak kapcsolat legyen, a Mérlegnek elsődleges a kapcsolat, a Vízöntőnek a barátság a fő) Akkor benne a szabadságvágy, hogy elképzelhetetlen számára a 3 éve Gyes, nem bírja a bezártsággal járó feszültséget. Hűséges típus, ha érdekes, különleges dolgokat kap otthon. A társ legjobban akkor jár, ha Vízöntő párja számára nagy szabadságot biztosít, ez a nyitott karám. 

A Vízöntő, mint szerető

Az intim szférára való igénye erős. Szerelmi energiájának is az alapja a barátság. Szereti a nem szokványos dolgokat. Nem könnyen lesz szerelmes, túl intellektuális. A Vízöntő nők olyan férfihoz vonzódnak, akiben van valami az örökifjúból. A gondoskodó, stabil apa-típusok nem vonzzák. Nincs olyan Vízöntő, aki ne hívná fel valamivel magára a figyelmet. Öltözködésében a kényelmet képviseli, szereti a bőr cuccokat. 

A Vízöntő, mint szülő

Az apaként jó humorú barát. „Járd a magad útját, szívesen elmesélem, hogy én hogy csinálom, aztán csinálj, amit akarsz.” Meghagyja számára a szükséges szabad teret. Jobb egy Vízöntő apa, mint anya, főleg ha a társ Rák. 

A Vízöntő, mint gyerek

Extra adag kíváncsisága van, minden új, modern dolog érdekli. Nem könnyű eset, úgy is mondhatnánk, a legproblémásabb jegyek közé tartozik. Nem lehet korlátozni, tele van érdekes, új ötletekkel, szereti szétfeszíteni a sorompókat. Edison Vízöntő volt Skorpió aszcendenssel. 5-6 éves lehetett, mikor úgy találta, a tyúkok nem elég hatékonyan költik a tojást, ezért alágyújtott. Nem végzett iskolát, autodidakta módon tanult, mert kibírhatatlan volt a természete. Egy alkalommal lélekszakadva hívta barátját segítségül, mert „valahonnan” összeszedett 5 l nitroglicerint, amitől meg kellett szabadulni. Lecipelték a csatornához, vízzel kimosták a szert az üvegekből, s közben azon izgultak, hogy amíg nem elegyednek az anyagok, nehogy kőnek ütközzön, s bekövetkezzen a robbanás.  

A Vízöntő foglalkozásai

Minden olyan foglalkozás, amely lehetővé teszi az elkülönülést és helyet ad az individualizmusnak, szokatlan, jövőorientált témájú foglalkozások, ahol szükség van a megérző képességre, eredetiségre, szervezőkészségre, intellektusra. Technikai foglalkozások: számítógép-szakember, feltaláló, pilóta, űrhajós. Karrierista, filmrendező, asztrológus, pszichiáter, szociális munkás, várostervező.  

Hold a Vízöntőben

Erős belső szálakkal kötődnek a szokatlanság, újszerűség, meglepetés fogalmakhoz. Idegenkedik a sablonos, mások által előadott stílustól. Kiszámíthatatlanul, szeszélyesen, sokszor hűvösen reagál. Érzelmi függetlensége felfokozott, a maga útját járja. Logikus gondolkodású, minden szokatlan munka varázserővel hat rá. A takarékosság nem az erőssége. Meg kell tanulni érzelmileg felfedni magát szerettei előtt. Emberszerető, barátkozó, a társaság fő hangadója. Nem vágynak erős érzelmi kötődésekre, inkább széles baráti, lazább viszonyokat kedvel. Érzéseit teljes kontroll alatt tartja. Mellette az élet sohasem unalmas, jó kedélyű ember, aki életvidámságot sugároz még akkor is, ha gondjai vannak. Minden feldobja, ami újdonság, szabados felfogású. 

Számára az anyai szeretet annyit jelent, mint szelet fújni a gyerek szárnyai alá, támogatni személyisége kifejlődésében, megengedni neki, hogy a maga útját járja. Ettől még lehet csodálatos anya. A gyermekünk nem a mi gyermekünk, benne az élet önmaga utáni vágyódása jut kifejeződésre. Ha úgy nézzük, a gyermek vendég az anya hasában. A legjobb, amit egy anya tehet, hogy jól ellátja, majd elengedi, amikor tovább akar utazni. A szeretet elválaszthatatlan az elengedéstől (minden levegős jegynél így van).   

A gyerek, ha puszit kap az arcára, letörli, „hagyj békén, ne gyere közel hozzám, ne fojts meg!” Gyakran kakukktojásnak érzik magukat a saját családjukban, idegen családban pedig otthonosan. Fontos számára a baráti kör, olyan társra van igénye, akivel együtt lehet nevetni, akivel meg lehet élni a szabadság szeretetét, mert nem akar állandóan vele lenni, ellenőrizni.  Vagy rettenetesen kötődik, vagy sehogy. Alárendeltségre nem képes. Általában egyedül dolgozik, amibe nem lehet beleszólni. Mindig az ellenkezőjét teszi, mint amit várnak tőle.

Vízöntő aszcendens

Nyitott típus, széles látókörű és érdeklődésű. Vonza a modern technikát, de érdekli az ősrégi is, ha valamiben különleges. Önmaga is különleges és különc. Gyakran nem érti a környezetét, de ez visszafelé is igaz. A határidőket nem szereti. Szociális beállítottságú, ugyanúgy tud beszélgetni egy utcaseprővel, mint egy miniszterrel. Szenvedélymentes, nehezen viseli a korlátokat, kötöttségeket. A szabadság az életeleme. Nem hűtlen típus, de ha eszébe jut, hogy megy, akkor nem lehet megállítani. Képtelen beosztani az idejét.

Érzékeny testrésze: lábszár, boka, idegrendszer és tüdő

Megjelenése: extrém öltözet, szép szemek, hullámos haj

Kedvenc színe: hűvös, tiszta, fémes színek
Szerencsés napja: szombat
Erőssége: humánum, színes fantázia, intuíció

Gyengéje: magába zártság, figyelmetlenség 

Hobbija, sportjai: elektronikus játékok, modellezés, sárkányrepülőzés, cirkusz, sci-fi, abszurd színház. 

Stressz oldás: vadvízi evezés, érdekes és különleges sport, Bungei jumping, sikló ernyő, lovaglás 

Fejlődési szintjei:

Felső szint – Megváltó 

Jézusi szimbólum

Középső szint – Szociológus 

El akarja dönteni, hogy mi a jó neked.

Alsó szint – Anarchista, forradalmár

Már nem az a lényeg, hogy neked jó legyen, hanem a saját elképzelésére alakítja a világot. Változásnál mindig káosznak kell lenni.  

Kovácsné Tóth Klára:

Vízöntő

Feladata: felülkerekedni a régin, újat hozni a világba.

A tudásszomj hajtja, hajtja.

„Keresem az újat, szokatlant” – ez a jelmondata.

Erős vágy él benne, hogy a maga útját járja.

Társás lény, de igénye van a függetlenségre.

Csoportérdeket tesz előtérbe.

A reformot keresi, türelmetlen.

Arra törekszik, hogy személyisége elismert legyen.

Jó emberismerő, mindig barátságos, elragadó.

Segítőkész, társaságkedvelő, eredeti és önálló.

Nagyon leleményes, ügyes, kedvesés gondoskodó.

A tanulásban, munkában fáradhatatlan, kitartó.

Ő a kor embere. Jó az ízlése és szépérzéke.

Különcnek, fantasztának tartja környezete.

A vágy vezérli, hogy kitűnjön a tömegből,

Különlegességét kiemelje.

Mindig reménykedve tekint előre a jövőbe.

Vonzódik az újhoz, a szokatlant szereti.

Egy Vízöntő tud leginkább egy eszméért küzdeni.

Újító, találékony, ötletes,

Bezárni, korlátozni nem lehet.

Jóval előrébb jár, mint kortársai.

A tudásvágy, szellemi érdeklődés legfőbb jellemzői.

Jó képzelőerővel rendelkezik.

Örül annak, amit elér, megvalósít,

De mindig többre vágyik. 

Nehezen fogadja el mások nézeteit.

A problémákat észszerűen oldja meg,

életritmusát a függetlenségi vágy határozza meg.

Érdeklődő típus, néha kicsit csökönyös.

Kissé talán önfejű és kritikus.

Eredetiségben alig múlja felül valaki,

Az utazást, humort, viccet, vidámságot kedveli.

Legfőbb elvei: figyelni, olvasni, gondolkodni, ötletekkel gazdagodni.

Életén sokszor elgondolkodik,

Elemzi a múltat és a jövő lehetőségeit.

A jegy szülötteinek kedveznek a csillagok, de

Őket is érik megpróbáltatások.

„Az ellentmondás felélénkíti a beszélgetést. Ezért olyan unalmasak az udvarias társalgások.” (Carmen Sylvia)

„Legbiztosabban úgy lehet megrontani egy fiatalt, ha rávesszük, hogy nagyobbra értékelje a hasonló gondolkodásúakat, mint a másképp gondolkodókat.” (Friedrich Nietzsche)

„A szabadságról lemondani azt jelenti, lemondani az emberi méltóságról, az emberi jogokról és még a kötelességekről is.” (J. Rousseau) 

